PRAPAT เผยปี 63 มีกำไร 6 ลบ. รับรายได้ผลิตภัณฑ์ฆ่าเชื้อพุ่ง เล็งปันผล 0.02 บ.
PRAPAT เผยปี 63 มีกำไร 6 ลบ. รับรายได้ผลิตภัณฑ์ฆ่าเชื้อพุ่ง เล็งปันผล 0.02 บ.
19 ก.พ. 2564

บริษัท พีรพัฒน์ เทคโนโลยี จำกัด (มหาชน) หรือ PRAPAT รายงานผลการดำเนินงานสิ้นสุดวันที่ 31 ธันวาคม 2563 ดังนี้

โดยผลการดำเนินงานงวดปี 2563 มีกำไรลดลง เนื่องจากบริษัทและบริษัทย่อยมีรายไดจ้ากการขายลดลงจากปีก่อนหน้า 150.32 ล้านบาท หรือลดลงคิดเป็นร้อยละ 18.38 ซึ่ง สาเหตุหลักเกิดจากสถานการณ์แพร่ระบาดของโรค COVID-19
ทำให้นักท่องเที่ยวจากต่างประเทศเดินทางท่องเที่ยวในประเทศไทยลดลง ส่งผลให้ธุรกิจโรงแรมลดการสั่งซื้อผลิตภัณฑ์เพื่อทำความสะอาดด้านซักรีดรายได้ลดลง จำนวน 74.09 ล้านบาท ประกอบกับมาตรการรัฐบาลปิดเมือง (Lock down) ในงวดไตรมาส 2 ปี 2563 ธุรกิจโรงแรมและธุรกิจร้านอาหารไม่สามารถเปิดดำเนินกิจการได้ ส่งผลให้รายได้ผ ลิตภัณฑ์ด้านครัวลดลง 29.44 ล้านบาท ในขณะที่ลูกค้ากลุ่มพัฒนาอสังหาริมทรพัย์มีการชะลอการลงทุนจากผลกระทบของโรค COVID-19 เช่นกัน ส่งผลให้รายได้กลุ่มผลิตภัณฑ์สระว่ายน้ำลดลง 45.31 ล้านบาท
อย่างไรก็ตาม ในปี 2563 บริษัทและบริษัทย่อยมีรายได้จากกลุ่มผลิตภัณฑ์ฆ่าเชื้อเพิ่มขึ้นจากการที่ผู้บริโภคโภคมีความกังวลการแพร่ระบาดของโรค COVID-19 จึงทำให้เกิดการกักตุนสินค้าประเภทอาหารและเครื่องดื่ม ส่งผลให้โรงงานอุตสาหกรรมอาหารและเครื่องดื่มต้องเพิ่มรอบการผลิตมากขึ้น และต้องใช้ผลิตภัณฑ์ฆ่าเชื้อของกลุ่มบริษัทฯ เพื่อทำความสะอาดเครื่องจักรเพิ่มขึ้นตามไปด้วย รายได้กลุ่มนี้จึงเพิ่มขึ้น 20.28 ล้านบาท ประกอบกับลูกค้ามีความต้องการเจลแอลกอฮอล์ฆ่าเชื้อ และการให้ความสำคัญกับสุขอนามัยยิ่งขึ้น ทำให้รายได้กลุ่มผลิตภัณฑ์แม่บ้านและทำความสะอาดพื้นเพิ่มขึ้น 3.84 ล้านบาท โดยลูกค้าส่วนใหญ่จะสั่งซื้อผ่านช่องทาง Digital Platform และศูนย์สาขาบริษัท
พร้อมกันนี้ บริษัทเตรียมเสนอต่อที่ประชุมสามัญผู้ถือหุ้นประจำปี 2564 เพื่อพิจารณาอนุมัติการจ่ายปันผลประจำปี 2563 โดยจ่ายปันผลเป็นเงินสดในอัตรา 0.02 บาทต่อหุ้น จำนวนปันผลจ่ายทั้งสิ้นไม่เกิน 6,800,000 บาท ซึ่งเป็นการจ่ายปันผลจากกำไรสะสม ทั้งนี้ การจ่ายปันผลดังกล่าวยังมีความไม่แน่นอน เนื่องจากต้องรอการอนุมัติจากที่ประชุมสามัญผู้ถือหุ้นประจำปี 2564 และกรณีที่ผู้ถือหุ้นอนุมัติการจ่ายปันผลดังกล่าว คณะกรรมการบริษัทได้กำหนดรายชื่อผู้ถือหุ้นที่มีสิทธิรับปันผล (Record Date) ในวันที่ พฤษภาคม 2564 และกำหนดจ่ายปันผลในวันที่ 24 พฤษภาคม 2564